2 ?From wanem ol nesen oli wari tumas,Mo ol man oli stap tok smosmol* from samting we i blong nating nomo?+2 Ol king blong wol oli stanap rereMo ol haeman oli kam joen wanples* olsem wan grup,+Agensem Jehova mo agensem man ya blong hem we hem i makemaot.*+3 Oli talem se: “!I gud yumi brekemaot ol jen we oli fasem yumi long hemMo yumi sakemaot ol rop we oli fasem yumi long hem!”4 Man ya we oli putumap hem finis i king long heven bambae i laf,Jehova bambae i tok daonem olgeta.5 Long taem ya, bambae hem i tok long olgeta from hem i krosMo kros blong hem bambae i olsem faea, i mekem olgeta oli fraet,6 Hem i se: “Mi wan nomo mi putumap king blong mi+Long Saeon,+ bigfala hil blong mi we i tabu.”7 I gud mi talemaot desisen blong Jehova,Hem i talem long mi se: “Yu yu pikinini blong mi,+Tede mi mi kam papa blong yu.+8 Yu askem long mi, mo bambae mi givim ol nesen blong yu holem oli blong yuMo ol laswan ples long wol olsem graon blong yu.+9 Bambae yu brebrekem olgeta long wan aean septa,*+Mo bambae yu smasem olgeta oli kam ol smosmol pis graonpot.”+10 Taswe ol king, naoia yufala i mas soemaot se yufala i gat hed.Ol jaj blong wol, yufala i mas akseptem we man i stretem* yufala.11 Yufala i wok blong Jehova, we yufala i fraet* long hem.Mo yufala i glad mo yufala i mas seksek tu.12 Yufala i ona* long pikinini ya,+ sipos no, God* bambae i kros,Nao bambae yufala i lus nomo long rod ya,+From we kros blong Hem i olsem faea we i laet kwiktaem nomo.Olgeta we oli glad, hemia olgeta we stap go long Hem blong haed.
tpi_Latn